УПУТСТВО ЗА ПОДНОШЕЊЕ ДОКУМЕНТАЦИЈЕ ЗА ИЗБОР У НАУЧНА И ИСТРАЖИВАЧКА ЗВАЊА 
Овај документ садржи прецизна упутства која се односе на садржај и начин подношења документације потребне за покретање поступка избора у истраживачко звање, као и за избор или реизбор у научно звање. Такође, документ обухвата и смернице које се тичу садржаја и начина достављања извештаја Комисије за избор у одговарајуће звање.

Опште одредбе:

За покретање поступка за избор/реизбор у звање неопходно је да кандидат испуњава

услове прописане од стране министарства задуженог за науку, према Правилнику остицању истраживачких и научних звања (у даљем тексту Правилник).
Поступак избора у више научно звање може се покренути и пре уобичајеног рока (тзв. убрзани поступак), с тим што је у том случају неопходно приложити и образложење за раније покретање, које потписује председник предложене Комисије за избор у звање.

Након реизбора, поступак за стицање вишег научног звања може се покренути у било ком тренутку, али најкасније шест месеци пре истека важећег звања.

Поступак за избор у звање истраживач сарадник може се покренути када кандидат испуни прописане услове, а најкасније три месеца пре истека звања истраживач приправник.

Поступци за избор у истраживачка звања увек се покрећу пред Научним већем, без обзира на научну област кандидата.

На основу одредаба Закона о науци и истраживањима („Службени гласник РС“, бр. 49/19), Закона о високом образовању („Службени гласник РС“, бр. 88/17, 27/18, 73/18, 67/19, 6/20, 11/21, 67/21, 67/22 и 76/23), као и Правилника о стицању истраживачких и научних звања („Службени гласник РС“, бр. 80/24) и општих аката Универзитетског клиничког центра Србије (у наставку текста УКЦС), обавештавамо вас о поступку подношења документације за избор у истраживачка и научна звања.

· Сва потребна документација доставља у писаној форми Служби за НИР и образовну делатност УКЦС, најкасније 7 дана пре одржавања седнице Научног већа;
· Истовремено, електронску верзију документације потребно је доставити у облику PDF фајла на емаил адресу Научног већа: nauka@kcs.ac.rs 
I. ИЗБОР У ИСТРАЖИВАЧКА ЗВАЊА

1. Истраживач-приправник

Уз молбу Научном већу УКЦС потребно је приложити:

· биографију (CV) кандидата

· потписани Захтев кандидата за покретање поступка

· списак научних радова (библиографију)

· доказ о упису докторских студија (фотокопија индекса или потврда факултета)

· фотокопију дипломе о завршеним основним/интегрисаним студијама
Комплетну документацију потребно је доставити Научном већу на следећи начин:
• Документацију у писаној форми потребно је предати Служби за НИР и образовну делатност УКЦС, најкасније 7 дана пре одржавања седнице Научног већа;

• Истовремено, електронску верзију документације потребно је доставити у облику једног PDF фајла, који садржи документацију из тачака 1–5, поређану у наведеном редоследу. Фајл је потребно послати на адресу: nauka@kcs.ac.rs 
Приликом избора у звање истраживач приправник не формира се комисија која пише извештај, већ Научно веће на основу поднете документације утврђује испуњеност услова за избор у звање и доноси одлуку.
2. Истраживач-сарадник

Уз молбу Научном већу УКЦС потребно је приложити:

· биографију (CV) кандидата

· потписани Захтев кандидата

· кратак преглед научне актиивности кандидата (до 1 стране)

· списак објављених радова и других публикација , разврстан по важећим категоријама прописаним Правилником
· списак научних радова (библиографију)

· фотокопију дипломе о завршеним основним/интегрисаним студијама
· доказ да је кандидат студент докторских студија (фотокопија индекса или потврда факултета)

· доказ о пријављеној теми докторске дисертације (фотокопија одлуке Већа научних области Универзитета)
· копија објављених радова и других публикација (из часописа, зборника, апстракта, итд ).

Комплетну документацију потребно је доставити Научном већу на следећи начин:
• Документацију у писаној форми потребно је предати Служби за НИР и образовну делатност УКЦС, најкасније седам дана пре одржавања седнице Научног већа.

Извештај треба доставити Научном већу на следећи начин: потписани извештај у писаној форми треба предати Служби за НИР и образовну делатност у 2 примерка, а истовремено електронску верзију треба припремити у облику једног pdf фајла и послати је на адресу nauka@kcs.ac.rs 
II. ИЗБОР/РЕИЗБОР У НАУЧНА ЗВАЊА

(научни сарадник, виши научни сарадник и научни саветник)

Уз молбу Научном већу УКЦС потребно је приложити:

• Биографија (CV) кандидата, уз обавезно навођење ЈМБГ.

• Списак научних радова са јасно назначеним категоријама радова у складу са важећим правилницима.

• Преглед научне активности кандидата, који обухвата главне истраживачке теме и постигнуте резултате, са посебним освртом на период након претходног избора.

• Елементи за квалитативну анализу рада кандидата разврставају се по ставкама у складу са Прилогом 1 Правилника, уз обавезно достављање одговарајућих доказа за сваку ставку. Посебну пажњу потребно је посветити доказима који се односе на менторство, руковођење пројектима, потпројектима или пројектним задацима, као и предавања по позиву. Менторство се може доказати одлукама наставно-научних већа факултета, захвалницама уз тезе, изјавама руководиоца пројекта о менторству, годишњим извештајима о раду докторанда на пројектима МПНТР, као и заједничким научним радовима.

• Потписан захтев кандидата за покретање поступка.

• Фотокопија уверења о избору у претходно звање, уколико га је кандидат имао.

• Фотокопија дипломе или уверења о стеченом научном степену доктора наука. Приликом избора у звања виши научни сарадник и научни саветник, потребно је јасно издвојити ставке остварене након претходног избора у звање.

• Списак објављених радова и других публикација разврстан по важећим категоријама прописаним Правилником. Приликом избора у звања виши научни сарадник и научни саветник, потребно је јасно издвојити радове објављене након претходног избора у звање, односно након одлуке Научног већа.

III. ОБАВЕЗНА ДОКУМЕНТАЦИЈА НА УВИД

У складу са важећим прописима, кандидат је дужан да Служби за НИР и образовну делатност доставити на увид:

· фотокопије научних радова у целини (in extenso)

· фотокопије апстраката и/или радова из зборника са међународних и националних научних скупова

· фотокопије позивних писама за предавања по позиву

· фотокопију потврде о руковођењу научноистраживачким пројектима, под-пројектима или пројектним задацима (обавезно за избор у звање вишег научног сарадника и научног саветника)
· фотокопије доказа о учешћу у научним и организационим одборима

· фотокопије доказа о наградама и признањима за научни рад

· фотокопију доказа о учешћу у изради магистарских теза и докторских дисертација (обавезно за избор у звање научног саветника)
· копије других радова и других публикација (из часописа, зборника апстракта, итд ).
· податке о цитираности кандидата, посебно број цитата без аутоцитата и Хиршов индекс (преузети из Scopusa, уз навођење датума преузимања)
Комплетну документацију потребно је доставити Научном већу на следећи начин:
· Документацију у писаној форми потребно је предати Служби за НИР и образовну делатност УКЦС, најкасније седам дана пре одржавања седнице Научног већа.

· Електронску верзију послати на емаил nauka@kcs.ac.rs
Документација достављена на увид биће враћена кандидату по окончању поступка, односно по истеку законског рока за јавни увид. 
Извештај комисије за избор у научно звање треба написати коришћењем Формулара за извештај о избору у научно звање и он треба да садржи:

1. Биографске податке о кандидату;

2. Преглед научне активности кандидата;

3. Елементе за квалитативну анализу рада кандидата разврстане по ставкама у складу са Прилогом 1 Правилника и написане према Упутству МОФ;

4. Елементе за квантитативну анализу рада кандидата приказане у виду табеле из Прилога 4 Правилника;

5. Закључак и предлог за избор у звање.

Извештај треба доставити Научном већу на следећи начин:

- Потписани извештај у писаној форми треба предати Служби за НИР и образовну делатност у 2 примерка;

- Истовремено електронску верзију треба припремити у облику једног pdf фајла и послати је на емаил адресу nauka@kcs.ac.rs 
НАПОМЕНЕ ЗА ИЗУЗЕТНЕ СЛУЧАЈЕВЕ:
- Kандидати који немају научно звање, а бирају се у звање виши научни сарадник треба да су у последњих 10 година испунили двоструке збирне квантитативне услове за избор у звање научни сарадник и виши научни сарадник. Притом се бодови за докторску дисертацију не узимају у обзир;

- Kандидати који немају научно звање, а бирају се у звање научни саветник треба да су у последњих 15 година испунили двоструке збирне квантитативне услове за избор у звање научни сарадник, виши научни сарадник и научни саветник. Притом се бодови за докторску дисертацију не узимају у обзир;

- Kандидати који се из звања научни сарадник директно бирају у звање научни саветник треба да су након избора у звање научни сарадник остварили двоструке збирне квантитативне услове за избор у звање виши научни сарадник и научни саветник;

- Kандидати који покрећу поступак убрзаног напредовања треба да су након претходног избора остварили 150% квантитативних услова за избор у одговарајуће више звање. Притом се овај поступак може покренути најраније 3 године након избора у претходно звање.

У свим наведеним изузетним случајевима, уз документацију треба поднети и образложење (тачка 2а) за покретање оваквог поступка.

КОНТАКТ

За све додатне информације у вези избора у научна и истраживачка звања, кандидати се могу обратити Служби за НИР и образовну делатност УКЦС, искључиво путем eмаил адресе: nauka@kcs.ac.rs

